Valdemar Christian

Valdemar Christian (født 26. juni 1622, død 29. februar 1656) var greve av Slesvig og Holsten. Valdemar Christian var sønn av kong Christian IV og hans frille Kirsten Munk. De første årene av sitt liv ble han oppfostret hos sin mormor Ellen Marsvin på Dalum kloster.

Valdemar Christian var beryktet for sin upålitelighet og dårlige karakter. Kirsten Munk var redd sønnen og kalte ham «dette fordervelsens barn». Var han blakk, truet han seg til penger av henne, og prøvde hun å nekte, sa han straks at han ville sladre om ting han kjente til fra hennes fortid.Bodil Wamberg: Christian IV: En mand under indflydelse, Gads forlag, 1993, ISBN 978-87-12025634

Christian IV hadde vært i kontakt med tsar Mikhail av Russland for å få arrangert et ekteskap mellom Valdemar Christian og tsarens datter Irina Mikhailovna. I 1643 reiste greven til Russland for å gifte seg med henne. Tsaren forlangte at han skulle konvertere til den ortodokse troen, noe han nektet.Posttidninger fra 1645 Han ble derfor holdt som fange inntil 1645.

Etter Christian IVs død kom Valdemar Christian i konflikte med sin halvbror Frederik III, som var født i ekteskap og tronarving. Derfor slo Valdemar Christian seg ned i utlandet. Fra 1655 tjente han i den svenske hæren under kong Karl X Gustav, og dro i felten i krigen mot Polen-Litauen som startet i 1655. Han falt i Polen i 1656. Krigen varte til 1660, og sluttet uten noen tydelig seierherre. 

Valdemar Christian fikk Valdemars slott på Tåsinge av sin mor, som arvet det igjen etter hans død.Tandrup, Leo: «Kirsten Munk» i Dansk Biografisk Leksikon på lex.dk. Hentet 7. mai 2024 fra  Slottet er oppkalt etter ham. 

 Referanser 

 Eksterne lenker 
 Dansk biografisk leksikon om Valdemar Christian

Kategori:Danske prinser
Kategori:Kongelige dansker
Kategori:Fødsler i 1622
Kategori:Dødsfall i 1656
Kategori:Personer fra Hillerød
Kategori:Riddere av Elefantordenen